  Майя Бывальцева «Лудорвай» музей-заповедникын бигер усадьба усьтозы, со Удмуртилэн лымшор палаз улӥсь бигеръёслэсь улон-вылонзэс возьматоз. Со сярысь ивортэ «Татар-информ» агентство. Усадьбаез усьтон дыр тодмо ӧвӧл на, но лэсьтӥськон ужъёс мыно ни, экспонатъёсты но тӥрлыкъёсты люкало. Музее ваизы ни Биктеш гуртысь тылпу кысӥсьёслэсь каланчазэс. Эскерон башняез али выльдо. Вуоно арын каланчаез сяна, «Лудорвайысь» адӟыны луоз колодчаез но вашкала мечетез. Ужъюртын ужасьёслэн верамзыя, бигер усадьбаез усьтон музеез паськытатон гинэ ӧвӧл, солы кулэлык но вань: Удмуртиын 110 сюрс пала бигеръёс уло. Чечы Спас дыръя «Лудорвайын» котькуд ар ӟуч но бигер усадьбаос радъясько. Тодады вайытом, 2016-тӥ арын куарусёнэ «Лудорвай» музей-заповедникын удмуртъёслэсь сям-йылолъёссэс возьматӥсь «Быдӟым куала» усьтӥськиз. Тегъёс: Лулчеберет Туризм Музей Удмуртия Лудорвай бигеръёс Удмуртиысьтуризм  